રાજ્ય સરકાર વાલીઓ પ્રત્યે લાગણીપૂર્વક પ્રતિબદ્ધ છે. ખાનગી શાળા સંચાલકો બેફામ ફી ન લઇ શકે તે માટે અંકુશ રાખવા રાજ્ય સરકાર મક્કમતાપૂર્વક પગલાં લઇ રહી છે, અને એ માટે નિષ્ઠાપૂર્વક પ્રતિબદ્ધ છે ત્યારે વાલીઓ રાજ્ય સરકારમાં વિશ્વાસ રાખે અને ખોટા દુષ્પ્રચારનો ભોગ ન બને એવો અનુરોધ છે. એમ કહીને ભૂપેન્દ્રસિંહ ચુડાસમાએ જણાવ્યું હતું કે, વાલીઓએ રાજ્ય સરકારની ખાનગી શાળા સંચાલકો સામેની લડતને સમર્થન આપવું જોઇએ અને રાજ્ય સરકારના પગલાંને આવકારવા જોઇએ. રાજ્ય સરકાર માત્ર ને માત્ર વાલીઓ અને વિદ્યાર્થીઓનું હિત જ જુએ છે.